Ligjvënësi republikan nën akuza federale
Ligjvënësi Chris Collins, përkrahës i Presidentit Trump, akuzohet se bazuar në informacion të brendshëm ka shitur aksione të një kompanie për të mbrojtur investimet.
Ligjvënësi nxori një deklaratë në Bafalo të Nju Jorkut mbrëmë, ku zotohej se do të luftonte për të vërtetuar pastërtinë e figurës së tij. Prokurorët e kanë akuzuar ligjvënësin se ka shitur aksione bazuar në informacione që ai kishte marrë si person i brendshëm, gjë që përbën vepër penale. Zoti Collins ishte në bordin drejtues të kompanisë bioteknologjike që po kalonte disa probleme. Sipas prokurorëve, si anëtar i bordit ai mësoi për këto probleme dhe shiti aksionet e kompanisë. Është e paligjshme që një individ të shesë aksione bazuar në informacion që nuk është bërë publik. u shpreh ligjvënësi. Prokurorët thonë se djali i zotit Collins dhe të tjerë shpëtuan 770 mijë dollarë nga humbjet duke shitur aksionet e kompanisë pasi morën informacion nga ligjvënësi se ilaçi i ri që po testonte kompania për të luftuar sklerozën e shumfishtë ishte “dështim i plotë”. tha prokurori federal. Ligjvënësi u largua nga gjykata pasi u lexuan akuzat. Edhe djali dhe babai i së fejuarës së tij ishin në gjykatë të akuzuar për vepra penale lidhur me të njëjtët afere korruptive. Kompania , me bazë në Sidnej të Australisë tha se ka bashkëpunuar plotësisht me prokurorët amerikanë dhe se vetë kompania dhe drejtuesit e saj nuk janë nën hetime.